CELEX: 
Language: el
Date: 2006-12-06 00:00:00
Title: 2006/811/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα ΙΙ — Συμβούλιο#Ψήφισμα του Ευρωπαϊκού Κοινοβουλίου που περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα II — Συμβούλιο

6.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 340/30
            
         
      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   
   της 27ης Απριλίου 2006
   σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα ΙΙ — Συμβούλιο
   (2006/811/EK)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2004 (1),
            
         
               —
            
            
               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2004, — Τόμος III (N6-0027/2005 — C6-0359/2005),
            
         
               —
            
            
               έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2004, συνοδευόμενη από τις απαντήσεις των οργάνων (2),
            
         
               —
            
            
               έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (3),
            
         
               —
            
            
               έχοντας υπόψη τα άρθρα 272, παράγραφος 10, 275 και 276 της Συνθήκης ΕΚ,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), συγκεκριμένα τα άρθρα του 50, 86, 145, 146 και 147,
            
         
               —
            
            
               έχοντας υπόψη το δημοσιονομικό κανονισμό της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (5),
            
         
               —
            
            
               έχοντας υπόψη το άρθρο 71 και το Παράρτημα V του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0111/2006),
            
         
               1.
            
            
               χορηγεί απαλλαγή στο Γενικό Γραμματέα του Συμβουλίου για την εκτέλεση του προϋπολογισμού για το οικονομικό έτος 2004·
            
         
               2.
            
            
               εκθέτει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Josep BORRELL FONTELLES
         
      
      
         
            Ο Γενικός Γραμματέας
         
         Julian PRIESTLEY
         
      
   
   
      (1)  EE L 53 της 23.2.2004.
   
      (2)  EE C 301 της 30.11.2005, σ. 1.
   
      (3)  EE C 301 της 30.11.2005, σ. 9.
   
      (4)  EE L 248 της 16.9.2002, σ. 1.
   
      (5)  EE L 356 της 31.12.1977, σ. 1.
   
      
         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      
      που περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα II — Συμβούλιο
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      
                  —
               
               
                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2004 (1),
               
            
                  —
               
               
                  έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2004, Τόμος III (N6-0027/2005 — C6-0359/2005),
               
            
                  —
               
               
                  έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2004, συνοδευόμενη από τις απαντήσεις των οργάνων (2),
               
            
                  —
               
               
                  έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (3),
               
            
                  —
               
               
                  έχοντας υπόψη τα άρθρα 272, παράγραφος 10, 275 και 276 της Συνθήκης ΕΚ,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), συγκεκριμένα τα άρθρα του 50, 86, 145, 146 και 147,
               
            
                  —
               
               
                  έχοντας υπόψη τον δημοσιονομικό κανονισμό της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (5),
               
            
                  —
               
               
                  έχοντας υπόψη το άρθρο 71 και το Παράρτημα V του Κανονισμού του,
               
            
                  —
               
               
                  έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0111/2006),
               
            
                  1.
               
               
                  σημειώνει ότι το 2004 το Συμβούλιο διαχειρίσθηκε προϋπολογισμό 541 916 200 ευρώ με ποσοστό χρησιμοποίησης 98,10 %·
               
            
                  2.
               
               
                  σημειώνει τα σχόλια του Ελεγκτικού Συνεδρίου και καλεί το Συμβούλιο να τα λάβει υπόψη του και να συνεχίσει να βελτιώνει τη δημοσιονομική του διαχείριση·
               
            
                  3.
               
               
                  παρατηρεί ότι, σύμφωνα με το σημείο 9.4 της ετήσιας έκθεσης του Ελεγκτικού Συνεδρίου, το Συμβούλιο το 2004 δεν είχε ακόμη θεσπίσει οιαδήποτε πρότυπα εσωτερικού ελέγχου μετά την έγκριση του δημοσιονομικού κανονισμού τον Ιούνιο 2002 και ότι, σύμφωνα με την απάντηση του Συμβουλίου στο σημείο 9.4, τα πρότυπα εσωτερικού ελέγχου για το Συμβούλιο εγκρίθηκαν τελικώς στις 20 Ιουλίου 2005·
               
            
                  4.
               
               
                  υπενθυμίζει ότι η ανακοίνωση της Επιτροπής της 15ης Ιουνίου 2005 σχετικά με τον χάρτη πορείας προς ένα ολοκληρωμένο πλαίσιο εσωτερικού ελέγχου (COM(2005)0252) εφαρμόζεται εξίσου σε όλα τα θεσμικά όργανα της ΕΕ και κατά συνέπεια το Συμβούλιο θα πρέπει να δίδει το παράδειγμα·
               
            
                  5.
               
               
                  επισημαίνει ότι σύμφωνα με το σημείο 9.18 της ετήσιας έκθεσης του Ελεγκτικού Συνεδρίου η πρόσθετη ετήσια άδεια που χορηγούνταν πριν από τις 31 Δεκεμβρίου 1997 ως αντιστάθμιση για υπερωρίες κατεβάλλετο σε χρήμα κατά τη συνταξιοδότηση εάν ο υπάλληλος δεν είχε χρησιμοποιήσει την πρόσθετη άδεια· σημειώνει ότι η απάντηση του Συμβουλίου δεν εξηγεί γιατί αυτές οι καταβολές διενεργήθηκαν σε προσωπικό βαθμών A και B, υπαλλήλους οι οποίοι σύμφωνα με τον Κανονισμό Υπηρεσιακής Καταστάσεως δεν δικαιούνται αντιστάθμιση για υπερωρίες·
               
            
                  6.
               
               
                  σημειώνει την προσφυγή του Συμβουλίου στην τεχνική της συγκεντρωτικής στο τέλος του έτους μεταφοράς υπολοίπων για να προβεί σε αρχική ιδιαίτερη καταβολή πληρωμών σχετικά με το κτίριο LEX, με αποτέλεσμα να αυξηθεί κατά 333 % το ποσό που είχε αρχικώς προβλεφθεί στο άρθρο 2 0 6 του προϋπολογισμού από 13 500 000 ευρώ σε 58 449 000 ευρώ· σημειώνει ταυτοχρόνως ότι παρόμοια προβλήματα αντιμετωπίζει και το Ευρωπαϊκό Κοινοβούλιο·
               
            
                  7.
               
               
                  σημειώνει μία κατά 225 % αύξηση στις αρχικές πιστώσεις για ειδικούς συμβούλους στον τομέα της ευρωπαϊκής πολιτικής ασφάλειας και άμυνας (ΕΠΑΑ) (άρθρο 3 1 3 του προϋπολογισμού)·
               
            
                  8.
               
               
                  υπενθυμίζει την παρατήρηση που διατυπώνεται στο ψήφισμά του της 27ης Οκτωβρίου 2005 ότι οι προϋπολογισμοί για το 2006 (6) των άλλων θεσμικών οργάνων θα πρέπει να καλύπτουν τις διοικητικές δαπάνες·
               
            
                  9.
               
               
                  φρονεί ότι μία μεγαλύτερη σαφήνεια όσον αφορά τις δαπάνες σχετικά με τον Συντονιστή Αντιτρομοκρατίας της ΕΕ και εκείνες στις οποίες αυτός προβαίνει θα ενισχύσει τη διαφάνεια· υπενθυμίζει ότι, για λόγους αρχής, σε επιχειρησιακές δαπάνες πρέπει να προβαίνει μόνο η Επιτροπή·
               
            
                  10.
               
               
                  παροτρύνει το Συμβούλιο να βελτιώσει την ικανότητά του να προβαίνει σε αναφορά διαθέτοντας εγκαίρως στην αρμόδια για την απαλλαγή αρχή, όπως το έχουν πράξει όλα τα λοιπά θεσμικά όργανα, περιλαμβανομένου και του Κοινοβουλίου, την ετήσια έκθεση δραστηριοτήτων της οποίας μνεία γίνεται στο άρθρο 60, παράγραφος 7, του δημοσιονομικού κανονισμού συμβάλλοντας έτσι σε μεγαλύτερη διαφάνεια των θεσμικών οργάνων της ΕΕ·
               
            
                  11.
               
               
                  σημειώνει ότι το Συμβούλιο επί του παρόντος διαχειρίζεται έργο για την ανέγερση του κτιρίου LEX, το κατ' εκτίμηση κόστος του οποίου ανέρχεται σε 233 000 000 ευρώ (σε τιμές 2003)·
               
            
                  12.
               
               
                  υπενθυμίζει ότι σε επιστολή με ημερομηνία 18 Νοεμβρίου 2004 σχετικά με τη διαδικασία απαλλαγής 2003 το Συμβούλιο αρνήθηκε πρόσκληση να προσέλθει σε συνεδρίαση της Επιτροπής Ελέγχου των Προϋπολογισμών παραπέμποντας στη συμφωνία κυρίων της 22ας Απριλίου 1970· υπενθυμίζει περαιτέρω την απροθυμία του Συμβουλίου κατά τα προηγούμενα έτη να παράσχει απαντήσεις που να μην περιορίζονται στο αβασάνιστο στο ερωτηματολόγιο που απέστειλε η Επιτροπή Ελέγχου των Προϋπολογισμών στα λοιπά θεσμικά όργανα εν είδει προετοιμασίας της αποφάσεως για τη χορήγηση απαλλαγής· πιστεύει ότι, στο πλαίσιο του εν ισχύι συμβιβασμού που συνίσταται σε άτυπο διάλογο ανάμεσα στο Συμβούλιο και τον πρόεδρο της αρμοδίας επιτροπής και τον εισηγητή, η αρμόδια επιτροπή πρέπει να διευρύνει το πεδίο της συμμετοχής της για να περιλαμβάνει και άλλους βουλευτές που επιθυμούν να συμβάλουν στον ως άνω άτυπο διάλογο.
               
            
         (1)  EE L 53 της 23.2.2004
      
      
         (2)  EE C 301 της 30.11.2005, σ. 1.
      
         (3)  EE C 301 της 30.11.2005, σ. 9.
      
         (4)  EE L 248 της 16.9.2002, σ. 1.
      
         (5)  EE L 356 της 31.12.1977, σ. 1.
      
         (6)  Κείμενα που εγκρίθηκαν, P6_TA(2005)0410.